《乙丑冬重过古囊 其二》
明代·黄廷用

虎溪三笑后，图□几人传。风景怜今日，登临忆昔年。

珠林芳树合，金刹碧云连。讵意红尘起，斋心秪自怜。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。